Kyk 'n slag - SorinaSorina
Hierdie video dra soveel gewig in ons hedendaagse samelewing. Wanneer laas het jy net ‘n oomblik geneem, gesit en jou geliefde vir vier minute in die oë gekyk?
Ses paartjies. Vier minute. ‘n Wonderlike uitslag.
Die New York Times het onlangs ‘n artikel geplaas oor ‘n eksperiment waar twee mense teenoor mekaar geplaas word om mekaar vier minute lank in die oë te staar. Die teorie is dat die twee mense na hierdie vier minute nader aanmekaar sal voel, ongeag hulle verhouding tot mekaar voor die eksperiment uitgevoer is.
SoulPancake, wat YouTube-video’s maak om ander te inspireer, is eweneens deur hierdie artikel geinspireer. Hulle het ses paartjies (vreemdelinge, ‘n paartjie op hulle vierde afspraak en ‘n getroude paartjie van 55 jaar) bymekaar gemaak en die teorie op hulle getoets.
Elke paartjie is in ‘n kamer geplaas, waar hulle vir vier minute na mekaar moes staar.
Aan die einde van die eksperiment, is die paartjies aangenaam verras met die uitslae.
Die ou tannie sê sommer, “In 55 jaar van getroud-wees, het ons nog nooit eintlik so in mekaar se oë gekyk nie.”
Haar man het later gesê, “Wanneer ek so na jou kyk, besef ek hoe baie ek jou nodig het en hoe baie jy vir my beteken, want dis die waarheid… Ek kan nie my indink om saam met enige iemand anders te wees nie.”
Flooze Funnies - Die Kinders-weergaweBraambossie se eerste verjaarsdag!